b'\n_START_ARTICLE_\nMario Casas Sierra\n_START_SECTION_\nTraject\xc3\xb2ria\n_START_PARAGRAPH_\nNasqu\xc3\xa9 al barri coruny\xc3\xa8s de la Sardi\xc3\xb1eira, l\'any 1994 marx\xc3\xa0 a viure a Esparreguera. Comen\xc3\xa7\xc3\xa0 a treballar en publicitat, fins que l\'any 2003 anar a estudiar teatre a Madrid. El 2006 debut\xc3\xa0 al cinema amb el film El camino de los ingleses, dirigit per Antonio Banderas, per\xc3\xb2 aconsegu\xc3\xad l\'\xc3\xa8xit gr\xc3\xa0cies a la seva participaci\xc3\xb3 en la s\xc3\xa8rie de televisi\xc3\xb3 espanyola Los hombres de Paco.  Durant els primers anys de la seva vida li agradava molt el futbol, per\xc3\xb2 aviat es va adonar del que el que m\xc3\xa9s li agradava era donar vida als personatges._NEWLINE_Quan va veure de veritat que s\'havia de dedicar a all\xc3\xb2 va ser despr\xc3\xa9s de fer diversos anuncis, fins al 2004 que va realitzar un curs a l\'escola Cristina Rota, una escola per la que molts actors i actrius van passar al principi de les seves carreres, com per exemple Pen\xc3\xa9lope Cruz o Juan Diego Boto, entre altres. La seva primera experi\xc3\xa8ncia a la pantalla va ser Obsesi\xc3\xb3n, una telenovel\xc2\xb7la de Televisi\xc3\xb3 Espanyola dirigida per Valerio Boserman i emesa a televisi\xc3\xb3 l\'any 2005._NEWLINE_Una mica m\xc3\xa9s tard l\'actor va actuar juntament amb Miguel \xc3\x81ngel Silvestre a Motivos Personales, una s\xc3\xa8rie d\'intriga protagonitzada per Lydia Bosch a Tele 5. El 2006 va arribar la bogeria adolescent amb SMS sin miedo a so\xc3\xb1ar (el qual va ser el seu major \xc3\xa8xit fins al moment), emesa a La Sexta, i on interpretava a Javi, un adolescent que anava a un col\xc2\xb7legi de classe alta on es sentia excl\xc3\xb2s per la resta de companys. Aquest va ser el seu primer paper principal, on va con\xc3\xa8ixer a Amaia Salamanca, la protagonista de "SMS"._NEWLINE_Aquest mateix any rodava per a la pantalla gran de la m\xc3\xa0 d\'Antonio Banderas i aix\xc3\xad el jove se sumava al rodatge d\'El camino de los ingleses. La pel\xc2\xb7l\xc3\xadcula no va tenir molt d\'\xc3\xa8xit, ni a la taquilla ni per als cr\xc3\xadtics, per\xc3\xb2 segons explica Mario Casas per ell va ser molt important, i un honor poder treballar sota les ordres de Banderas. El 2007 va tenir l\'oportunitat de treballar en la s\xc3\xa8rie que tenia gran \xc3\xa8xit en aquell moment: Los hombres de Paco, d\'Antena 3, on Casas feia d\'Aitor, un polic\xc3\xada novell. Tot seguit van comen\xc3\xa7ar a arribar ofertes per a l\'actor, i va comen\xc3\xa7ar a ser el protagonista de diverses portades de revistes d\'adolescents._NEWLINE_M\xc3\xa9s tard va tornar a coincidir amb Amaia Salamanca a Fuga de celebros, una com\xc3\xa8dia rom\xc3\xa0ntica._NEWLINE_El 2017 va rodar la pel\xc2\xb7l\xc3\xadcula "Bajo la piel del Lobo" donant vida al protagonista, Martinon, que es va estrenar el 9 de mar\xc3\xa7 de 2018. A finals del mateix any tamb\xc3\xa9 va rodar la pel\xc2\xb7l\xc3\xadcula "El fot\xc3\xb3grafo de Mauthasen", un biopic del fot\xc3\xb2graf de la Segona Guerra Mundial Francesc Boix, on Mario interpreta el paper de Boix. Per aquest paper, Mario va haver d\'aprimar-se fins a un 12 kilos.\n_START_SECTION_\nVida personal\n_START_PARAGRAPH_\nT\xc3\xa9 quatre germans; un d\'ells, \xc3\x93scar (El sue\xc3\xb1o de Iv\xc3\xa1n, \xc3\x81guila roja), est\xc3\xa0 seguint les seves passes, mentre que els altres dos, Christian i Sheila, no. L\'altre en Daniel, actualment t\xc3\xa9 quatre anys (2018)._NEWLINE_El 2009 va comen\xc3\xa7ar una relaci\xc3\xb3 amb l\'actriu Mar\xc3\xada Valverde en coincidir en el rodatge de la pel\xc2\xb7l\xc3\xadcula La mula, que no es va estrenar fins a maig de 2013 a causa de diversos problemes.La relaci\xc3\xb3 amb Mar\xc3\xada Valverde va acabar el 2014 quan Mario va haver de traslladar-se fins a Xile per rodar "Los 33"._NEWLINE_Despr\xc3\xa9s de la seva relaci\xc3\xb3 amb l\'actriu amb la qual va protagonitzar "Tres metros sobre el cielo", durant el rodatge de "Palmeras en la nieve" va con\xc3\xa8ixer la seva seg\xc3\xbcent parella Berta Vazquez amb qui va mantenir una relaci\xc3\xb3 fins al desembre del 2016._NEWLINE_Al 2018 va iniciar una relaci\xc3\xb3 sentimental amb Blanca Su\xc3\xa1rez.'